LEVIATHAN: ànima literària: JÚLIA. Fred i distant\nLa Júlia va enterrar els dits en la suau i freda sorra blanca de la platja. Havia estat aquell 18 d’abril de 1960 que havia aconseguit articular el “sí quiero”. I ara es trobava, dos dies després, lluny de casa seva i amb una anell d’or pesant a la seva mà.\nVa descloure els llavis i es va pasar la llengua entre ells; els va notar salats, impregnats per la humitat de l’aigua blavosa del mar. Es passà la mà entre els cabells de color terra i tancà els ulls. La Júlia sabia que qualsvol dona en la seva situació hagués somrigut. Però ella no. No va saber ni tensar els llavis ni relaxar el rostre.\nEl trenc d’alba va començar a colpejar les puntes de les seves pestanyes. I els records de la nit passada prengueren forma dins de la seva ment, eren com un petit impuls elèctric que la feren estremir. Encara notava els cos tebi d’en Martí sobre el seu. Encara recordaba els petons, les carícies, les seves paraules d’amor.\nNo entenia com havia succeït. Ella, una jove de vint anys, amb marit, amb una casa nova sense estrenar, amb una feina, amb amigues... amb tot i sense res. No es va permetre els luxe de plorar. No es volia treure la careta o s’ensorraría tota ella.\nVa treure els dits de la sorra i va obrir els ulls. L’aire fred de l’abril semblava que la volgués fer tornar a la realitat. Però la Júlia seguia asseguda contemplant el mar de València i enyorant Barcelona i la casa dels pares. Va tornar a sepultar els dits pensant que així ho farien també els seus sentiments. Ara era una dona casada i havia de ser madura.\nLa interpel·lada es va tombar. En Martí anava cap a ella, somrient, amb el cabell negre i rinxolat. Ell, tan pulcre com sempre, no semblava que s’acabés de llevar.\n- M’he despertat avans que tu i he vingut a veure el mar.- va respondre ella.\nEn Martí es va asseure al seu costat i li feu un petó a la galta, tímid i fugaç. Com ella, li havia dit en una ocasió que la Júlia ja no recordava.\n- Quan tornem a casa et compraré un ram de flors.\nLa Júlia somrigué i el mirà als ulls. Li va donar la impressió que res havia canviat, que tot continuava igual, que encara festejaven i que ella no tenia preocupacions, ni dubtes, ni pors.\nEn Martí s’aixecà, alt com era, i li oferí la mà, la mà de l’anell.\n- Au, vine, entrem i esmorzem alguna cosa, fa molt de fred aquí fora i et refredaràs.\nLa Júlia s’aixecà pesadament i li donà la mà. Un sentiment de culpabilitat l’envaí. En Martí sempre era atent amb ella i la Júlia tan sols volia que ell fos feliç, perquè sabia que s’ho mereixia. Però, ¿i la seva pròpia felicitat? Eren les paraules que la Lola li repetía cada cop que parlaven de la boda.\nLa Júlia no ho va entendre. Amb en Martí somrient entrant per la porta de fusta de l’hotel ella simulava somriures i paraules afectuoses. La Júlia l’havia estimat... i ara desconeixia per què aquells sentiments s’havien perdut, evaporats. Ell sentia un amor tendre, passional, viu; mentre que el d’ella s’havia tornat fred i distant. Però la Júlia desconeixia que aquesta fredor es tornaria clàlida, i que aquella vida que divisava en l’horitzó tan monòtona es capficaria per culpa de la dictadura ja arrelada a Espanya.\nPublicat per Leviathan Ànima literaria a 11:40\nlaurita 5 d’abril de 2013 a les 15:32\nlaurita 5 d’abril de 2013 a les 15:49\n:o Veig que has continuat el relat! Moltes gràcies!\nM'ha agradat saber-ne la continuació i l'escena de la platja té molt de sentiment "Va tornar a sepultar els dits pensant que així ho farien també els seus sentiments."Aquesta frase ho defineix tot.\nTot i això veig que no sabies com acabar el relat i he trobat interessant que diguis que la fredor es torna caldiesa, encara que, potser no hagués fet falta lo de la dictadura.\nLeviathan Ànima literaria 5 d’abril de 2013 a les 16:09\nLa veritat és que la història de la Júlia la tenia creada des de fa molt de temps però no m'havia atrevit a escriure-la. És una història realment llarga així que no sé quants "capítols" pot tenir, per això quan faig referència a la dictaura és que en la història realment a la protagonista l'afecta més endavant.\nMoltes gràcies pel teu comentari, espero que t'hagi agradat la història!! :)\nCarme 6 d’abril de 2013 a les 0:04\nJo ja pensava que continuaria, té tota la pinta d'història llarga i m'ha agradat molt. Expliques molt bé els sentiments i ens deixes a l'espera de més!\nAquesta generació a la que pertany la Júlia, com unes quantes més d'aquest país, com la meva també, ha estat marcada per la dictadura, crec que és impossible no sentir-se afectats per ella. Era protagonista, molt protagonista de moltes vides, de moltes.\nSeguiré aquesta història...\nLeviathan Ànima literaria 6 d’abril de 2013 a les 11:09\nALetrasYEspada 6 d’abril de 2013 a les 0:53\nMe ha gustado la historia (perdona si no contesto en catalán pero prefiero hacerlo en castellano). Gracias por seguir nuestro blog, os lo agradecemos mucho y queríamos informaros de que nosotros también ahora somos vuestros seguidores. Me pasaré muy a menudo, me gusta vuestro blog ;)\nLeviathan Ànima literaria 6 d’abril de 2013 a les 11:10\nNo hace nada si contestas en castellano, escribimos en ambos idiomas :) Muchas gracias por seguir nuestro blog! Nos leemos! :)


8 consells imprescindibles per cuidar la teva boca - Clínica Dental Gratacòs - News\ninici notícies 8 consells imprescindibles per cuidar la teva boca\n8 consells imprescindibles per cuidar la teva boca\nAconseguir una millor salut bucodental és possible seguint aquestes recomanacions.\nA mida que envellim es fa més imprescindible cuidar la nostra salut bucodental. Existeix la idea errònia que amb l'edat és inevitable la deterioració de la nostra salut dental i la pèrdua de peces dentals. No obstant, està demostrat que si cuidem la nostra boca correctament, les nostres dents poden lluir sanes i boniques, fins i tot, durar tota la vida.\nPer preservar i millorar la salut bucodental en l'edat adulta és necessari seguir aquests consells:\nRaspalla't les dents almenys dues vegades al dia, si és possible després de cada menjar. Es recomana realitzar la neteja amb moviments curts i el·líptics, prestant especial atenció a les genives, les dents posteriors i les zones que envolten les corones de les dents i els empastaments. No oblidis raspallar la llengua de darrere cap a endavant per moure els bacteris productors de mala olor. A més, és recomanable reemplaçar el raspall de dents cada tres mesos o abans, quan les truges estiguin doblegades.\nUtilitza fil dental. Permet eliminar la placa bacteriana que s'acumula entre les dents i per sota de les genives, on sovint comencen les càries i la malaltia periodontal\nCuida la teva alimentació. La dieta influeix de manera directa en la salut de la teva boca. L'ideal és portar una alimentació variada i equilibrada, rica en fruites i verdures i moderar el consum de dolços i sucres.\nDeixa de fumar. Ja és ben sabut que és un hàbit poc saludable, augmenta el risc de patir càncer de boca i altres tipus de càncers, però a més agreuja problemes com els de genives i les càries.\nCombat els problemes periodontals. És molt comú en els adults la malaltia en les genives. Aquesta malaltia és una de les principals causes de pèrdua de les peces dentals en adults.\nL'estrès el pitjor enemic. L'accelerat ritme de la vida diària, fa que cada any augmenti el nombre de pacients afectats per bruxisme (rechinar o estrènyer les dents involuntàriament), la qual cosa no solament desgasta les dents, sinó que a més pot produir problemes articulars i dolors de cap.Si detectes algun d'aquests símptomes, comenta-ho en la teva propera visita a l'odontòleg.\nMillora l'estètica de la teva boca. Mai és tard per lluir un somriure sa i bonic. Son molts els pacients que recorren a l'ortodòncia, reposen peces perdudes gràcies als implants dentals, tapen alteracions de la forma i el color de les dents amb carilles o els posen més blancs amb tècniques de blanquejament.\nAcudeix al dentista periòdicament. Realitzar-te neteges dentals i una revisió completa de forma periòdica és clau per avaluar l'estat general de la teva boca i una actuació a temps en el cas de tenir algun problema com a càries o malaltia periodontal.\ncategories: Salud dental


Clients | Cefiner\nGrup dedicat a l'explotació de continguts de teatre, esdeveniments, serveis tècnics, audiovisuals i comunicació. El projecte abasta la gestió energètica de tots els teatres del grup, entre els quals s'inclouen el Teatre la Latina de Madrid o el Romea a Barcelona.\nConcessionari amb l'inquietud per reduir costos energètics i la petjada de carboni. S'ha realitzat auditoria, instal·lació FV d'autoconsum i sistema de monitorització i control aconseguint estalvis del 25% en cost i del 20% en energia.\nProjecte de gestió energètica integral d'una entitat cultural. La Central compta amb un gran edifici per a entrenaments i espectacles al Fòrum. S'han reduït consums (elèctrics i tèrmics) i costos en més d'un 30%.\nTambé conegut com a "Can Ruti", Cefiner ha auditat l'hospital sobre la base del RD 56/2016, amb la qual cosa l'Hospital compleix amb la normativa europea en matèria d'eficiència energètica. L'Hospital compta amb una política molt a favor de la reducció de la seva petjada de carboni.\nTreballem en els teatres La Latina i Nuevo Bellas Artes de Madrid. Hem estudiat l'actualització i millora en eficiència dels sistemes de climatització.\nReducció de costos energètics d'un gran banc els serveis del quan són gestionats per ISS a Espanya. Cefiner va aconseguir reduir la facturació total d'electricitat en un 8% i va auditar la seva seu principal.\nClient que engloba un hotel i un centre esportiu (vela) en un mateix espai. El servei de gestió energètica integral de Cefiner ha permès detectar problemes i reduir costos (elèctrics i tèrmics) en un 25%.\nIndústria dedicada al zincat de peces metàl·liques. S'han monitoritzat completament els processos, obtenint un estudi energètic detallat. S'ha obtingut la ràtio kWh / dm2 per tipus de peça, aplicant millores per a reduir-lo.\nIndústria dedicada a l'injecció d'alumini. Monitorització de processos, estudi energètic detallat, millores d'eficiència, obtenció de subvencions per a l'aplicació de les mesures. Cefiner és ara el gestor energètic de Zatorcal.\nClient del sector educatiu. Gran inquietud per la sostenibilitat i per reduir els costos derivats de l'ús dels seus dos grans edificis. S'optimitzen costos i es realitza auditoria. Projecte en execució en el 2016.\nClient multiseu amb més de 150 tendes en tot l'estat. Cefiner ha auditat a Mr Minit Spain sobre la base del RD 56/2016, amb la qual cosa aquest compleix amb la normativa europea d'eficiència energètica. S'han detectat interessants possibilitats d'estalvi mitjançant benchmarkings.\nClient del sector social. Fundació que compta amb diversos edificis, residències i que integra una bugaderia. Cefiner ha ajudat a ACIDH a reduir costos energètics i a gestionar millor els seus consums d'energia i aigua.\nS'han elaborat diversos estudis per a instal·lacions d'energies renovables propietat de la Diputació.\nGran concessionari amb consciència energètica. Projecte global d’eficiència amb renovació d’il·luminació i equips de clima, sistema de control energètic i aportació amb energies renovables. S’aconsegueixen estalvis del 35% en cost i 40% en energia.\nClient del sector cultural, que confia plenament en Cefiner per a la gestió energètica de la seva "Fàbrica de creació". Optimització de contractes i auditoria, aconseguint un 35% d'estalvi en el cost i un 40% de reducció del consum de gas.\nFundació de caràcter social que compta amb diversos edificis i residències. Cefiner ha ajudat a Prodis a reduir els seus costos energètics. Es realitzen auditories dels principals edificis.\nEntitat de caràcter cultural, que comparteix edifici amb una altra entitat cultural, els Castellers de Gràcia. Cefiner ha monitoritzat i auditat l'edifici, detectant problemes i aplicant mesures d'eficiència. Reducció de costos del 32%.\nIndústria dedicada a fabricació d'envasos de vidre per als sectors farmacèutic i cosmètic. Cefiner ha optimitzat els seus contractes i costos energètics, aconseguint importants estalvis.\nS'ha elaborat el Pla d'Acció d'Energia Sostenible (PAES) del municipi i s'han dut a terme tasques d'optimització de contractes energètics.\nBusquem finançament i subvencions per a un projecte de cooperació de la Fundació. Es vol electrificar, mitjançant una instal·lació FV, una escola a la comunitat del Palmarin (El Senegal).\nClient del sector de l'hostaleria. S'ha realitzat l'optimització de la contractació energètica i un estudi d'implantació d'energies renovables.


L'Eurolliga també es queda sense públic (Àlex Gozalbo)\nBàsquet - Lliga Endesa\nL'Eurolliga també es queda sense públic\nEl Baskonia-Barça s'adapta a la nova normativa del ministeri de Sanitat\n4 min. Barcelona 29/10/2020 17:59\n651x366 Kyle Kuric, escorta del Barça / A. BOUZO / ACB PHOTO Kyle Kuric, escorta del Barça / A. BOUZO / ACB PHOTO\nDesprés de disputar els seus partits contra el Reial Madrid i el Khimki amb un nombre reduït d’aficionats al Fernando Buesa Arena, uns 400 i 600 seguidors, respectivament, el TD Systems Baskonia rebrà aquest divendres (20.30 hores, DAZN) el Barça amb les graderies buides. El club basc s’adapta així a les directrius del ministeri de Sanitat i les comunitats autònomes, que dimecres van acordar prohibir la presència de públic en les competicions internacionals de futbol i bàsquet de caràcter professional que se celebrin arreu de l’Estat. La mesura es va consensuar durant la reunió del Consell Interterritorial de Sistema Nacional de Salut (SNS).\nAbans de conèixer la decisió, el Baskonia va avançar mitja hora l’horari del partit per evitar que els seus seguidors tinguessin problemes amb el toc de queda per tornar a casa. El club basc era un dels equips de la Lliga Endesa que, com el València Basket o el Joventut de Badalona, estaven disputant els seus partits europeus amb presència d’aficionats a les graderies.\nL’Eurolliga, que dimecres va ajornar el partit entre el Zenit de Sant Petersburg i el Panathinaikòs, intenta adaptar-se a les diferents realitats i normatives de cada país. El govern lituà, per exemple, deixa que el Zalgiris col·loqui més de 5.000 espectadors al seu pavelló cada vegada que juga com a local.\nOnze dies després d’enfrontar-se a la Lliga Endesa, el TD Systems Basonia i el Barça tornen a compartir parquet a Vitòria. L’equip català té ganes de treure’s l’espina d’un últim precedent en què el conjunt basc va ser superior. L’ordre i el rigor tàctic de Dusko Ivanovic va deixar en evidència una de les millors defenses de la competició. L’expedició culer viatja amb l’objectiu d’allargar la ratxa de tres victòries consecutives a l’Eurolliga. El bon moment d’Achille Polonara i Rokas Giedraitis serà un dels obstacles que hauran de superar els jugadors entrenats per Sarunas Jasikevicius.\n“Estem enfadats pel partit de Múrcia, en què no vam estar al nostre nivell. Fa poc vam jugar a Vitòria i tampoc ens va anar bé. Crec que hauríem de tenir una motivació molt gran, espero que ho puguem fer bé. No podem regalar tants punts contra un equip que guanya molta confiança gràcies al seu contraatac. Hem d’intentar que no puguin córrer i que no anotin punts fàcils. Hem d’estar molt més intensos del que ho vam estar l’última vegada”, va analitzar el tècnic lituà. “Estem emocionats i motivats de jugar contra un rival que ens va guanyar fa unes setmanes. És un repte. Són un gran equip, un rival amb moltes armes diferents, així que haurem d’estar concentrats i jugar molt bé durant els 40 minuts. El calendari i la situació són molt difícils, però no volem buscar excuses. L’objectiu és anar millorant pas a pas. Encara no som un equip fet, però estem treballant bé”, va afegir Cory Higgins.\n651x366 Xabi López-Arostegui / @unicsbasket Xabi López-Arostegui / @unicsbasket\nEl Joventut reprèn la Lliga\nDesprés de la victòria èpica de dimecres a la pista de l’Unics Kazan, el Joventut de Badalona reprèn aquest divendres (21.15 hores, Movistar Deportes) la Lliga Endesa visitant un Urbas Fuenlabrada que vol aprofitar l’arribada de Javier Juárez a la banqueta per capgirar la mala dinàmica de les cinc primeres jornades. Carles Duran recupera Ante Tomic, però tindrà les baixes de Pau Ribas, Shawn Dawson, Conor Morgan i Arturs Zagars. “L’equip comença a estar a un cert límit, però hem de trobar solucions, no podem buscar excuses”, assegura el tècnic. “Serà molt complicat perquè tenim poc temps de recuperació, pocs jugadors efectius, però no hi ha excuses, estem en un gran moment i hem de seguir, perquè per a nosaltres és molt important continuar guanyant”, argumenta Albert Ventura.\nL’Spar Girona s’acostuma a l’elit europea (76-54)\nEl líder opositor de Hong Kong Joshua Wong, condenado a 13 meses y medio de prisión\nBruselas: "Este año salvar vidas tiene que pasar por delante de las celebraciones"\nLa méteo: glaçades extenses i neu a totes les cotes del Pirineu\nEl líder opositor de Hong Kong Joshua Wong, condemnat a 13 mesos i mig de presó\nERC y el PDECat urgen al PSOE a liberar a los presos políticos antes del 14-F


Què has de saber abans de realitzar una reforma en el teu habitatge o local - TCInterior\nby TC Interior | maig 13, 2021 | Uncategorized @ca\nPortes temps pensant que el teu habitatge o local necessita una reforma? Potser no saps ni per on començar. Els tràmits necessaris abans i durant una obra són el principal motiu pel qual la majoria de persones retarden el major temps possible qualsevol tipus d’intervenció en la seva llar o negoci.\nA fi que et decideixis d’una vegada, des de tc interior t’explicarem quins passos has de seguir a l’hora de fer canvis en el teu habitatge o local. El primer que has de saber abans de començar qualsevol tipus de tràmit és quin tipus de reforma duràs a terme.\n¿Quins tipus de reformes existeixen?\nA grans trets podem diferenciar entre dos tipus: integral i parcial.\nLa reforma integral afecta a tota la casa o local. En ella es duu a terme una millora de l’estructura general i una redistribució d’espais.\nQuan les accions requerides són petits treballs realitzats en alguna de les parts de l’habitatge es denomina reforma parcial. Alguns exemples son canvis en el paviment o la fusteria.\nAspectes a tenir en compte abans i durant una reforma\nSeguint aquests passos evitaràs problemes i maldecaps al llarg del procés.\n1. Analitza les teves necessitats\nAbans de res has de dedicar temps a pensar en què necessites. Comença per fer una llista amb tot el que t’agradaria canviar o millorar,i quan la tinguis, ordena tots els punts per prioritats. Això t’ajudarà a ajustar el projecte al teu pressupuost sense anar-te pels núvols.\nPer a elaborar aquesta llista has de tenir paciència. Les tasques que realitzes en el dia a dia en el teu habitatge o local són les que et mostraran el que realment necessites, tant en funcionalitat com en disseny.\n2. Pensa en la distribució\nUna vegada tinguis clar què necessites, has de començar a plantejar la nova distribució (en el cas que vulguis redistribuir espais). El primer que has de preguntar-te és si hi ha espai suficient per a dur a terme el que desitges.\nSi no comptes amb massa metres útils, recorda que existeixen alguns trucs per a engrandir l’espai visual com crear zones diàfanes.\nTipus de paviments, acabats, aixeteries, fusteria… Existeixen infinitat de possibilitats en relació amb aquests elements. És bo que tinguis unes certes nocions de les qualitats que vols abans d’acordar un pressupost.\n4. Acudeix a professionals\nUna vegada tinguis clares les teves expectatives arriba el moment de buscar ajuda.\nIndependentment de les teves necessitats o la magnitud de la reforma, és molt important que comptis amb ajuda professional des del primer moment. Desde tc interior sabem treure partit al teu habitatge de manera eficient i en el menor temps possible. La millor opció és comptar amb mateix un grup de professionals que t’acompanyin durant tot el procés. D’aquesta manera no hi haurà disparitats que entorpeixin el projecte.\n5. Acorda un pressupost\nUna vegada hagis comunicat les teves idees, des de tc interior realitzarem un pressupost segons les teves peticions en el qual detallaran les despeses d’obra. Si sobrepassa els teus límits, t’assessorarem sobre què has de canviar o rebutjar.\nTingues en compte que per a minimitzar tot tipus de discussions, contradiccions i problemes futurs és recomanable realitzar un contracte d’obra.\nUna vegada comptis amb un equip de professionals i hàgiu acordat un pressupost toca planificar-lo tot detalladament. Una bona planificació pot estalviar setmanes de treball.\n6. Permisos d’obra\nPer naturalesa som reticents als tràmits burocràtics, potser per temps d’espera o desconeixement. No et preocupis, qualsevol professional d’obra us gestionarà les llicències d’obra.\nAixò sí, no comencis una obra sense tenir la llicència.\nAixò pot implicar des de problemes amb l’ajuntament fins a disputes legals amb els veïns. Per cert, parlant de veïns, sempre han d’estar ben informats sobre la durada i horaris de l’obra.\n7. Diverteix-te amb la decoració\nPlanificar l’interiorisme és la part més divertida. Molts solen esperar al final de l’obra per a pensar en la decoració de l’habitatge o local, la qual cosa és un error.\nDes de tc interior realitzem el projecte d’interiorisme abans de començar l’obra, evitant així, reprocessos i agilitarà alguns treballs.\nFinalment, recorda que la decoració és molt important per a crear l’ambient que vols i transmetre emocions. A més, està molt relacionat amb la qualitat del descans, la capacitat de concentració o el nivell de confort. Aprofita el temps d’execució de l’obra per a triar mobles i elements decoratius.\nEls professionals de tc interior t’ajudem a complir les teves expectatives acompanyant-te en tot el procés,\ndes de la reforma fins al disseny d’interiors a Reus i Tarragona. El nostre objectiu és assessorar-te i crear un ambient únic, contacta amb nosaltres i et realitzem un pressupost sense cap compromís.


'Si hem demostrat res fins ara és que no acostumem a improvisar, fem les coses meditades', ha dit l'advocat\nGonzalo Boye, advocat de Carles Puigdemont, ha garantit en una entrevista a RAC1 que la immunitat que tenen els eurodiputats és plena i des del moment que es comuniquen els resultats electorals. Això, diu, és així per a tothom. Tanmateix, ha afegit: ‘Quan apareix el cognom Puigdemont les anàlisis jurídiques comencen a fer aigües. És una situació que no deixa de sorprendre’m, tant m’és qui em faci la consulta jurídica, la resposta serà la mateixa amb independència del cognom.’ Per contra, Boye creu que el dret a Espanya s’ha ‘flexibilitzat molt’.\nL’advocat ha apuntat que l’anunci de Puigdemont de tornar a Catalunya si aconsegueix la immunitat, no s’ha entès correctament i ha assegurat que era una decisió molt estudiada: ‘Crec que molta gent mira el dit i no ha vist la lluna. Si hem demostrat res fins ara és que no acostumem a improvisar, fem les coses meditades. No és tan sols una persona, hi ha un equip de gent que pensa les coses i mira tots els angles. No actuem per impulsos.’


Els mestres de Ripollet es concentren contra la LEC — Ajuntament de Ripollet\n/ Els mestres de Ripollet es concentren contra la LEC\nEls mestres de Ripollet es concentren contra la LEC https://www.ripollet.cat/actualitat/noticies/11889 https://www.ripollet.cat/actualitat/noticies/11889/@@images/image/preview\nEls mestres de Ripollet es concentren contra la LEC\nUn grup de mestres de les escoles de Ripollet es va concentrar el passat 12 de febrer a la plaça de Pere Quart en protesta contra la política educativa del conseller d'Educació Ernest Maragall i en especial contra la nova Llei d'educació de Catalunya (LEC) actualment en tràmit parlamentari. Els participants van demanar també, durant la concentració, la dimissió del conseller.\nAquestes protestes s'han produït a una trentena de municipis catalans, la majoria pertanyents a l'àrea metropolitana, entre ells Badia, Barberà, Cerdanyola, Montcada, Sabadell, St. Quirze, Terrassa, Rubí i St. Cugat.En el cas de la mobilització d'aquest dijous, i de la vaga del pròxim 19 de març, cal sumar a les demandes sindicals la mesura d'hores extres de Maragall i la seva proposta de calendari escolar.\nEl perquè del rebuig a la LEC\nSegons un full informatiu distribuït pels membres de la concentració els motius del rebuig de la comunitat educativa a la LEC són els següents:\n- La LEC pren l'escola concertada-privada com a referent de l'educació a Catalunya, oblidant el treball i dedicació dels professionals de la pública.\n- Implica un augment dels diners públics que van a parar a l'escola concertada-privada.\n- Significa augmentar encara més les diferències de recursos econòmics i de personal entre unes escoles i altres, produint escoles de primera, de segona i escoles-gueto. Aquests recursos es condicionen als resultats i, si l'escola acaba depenent d'un ajuntament, al poder econòmic i l'interès de cada ajuntament.\n- Desmunta la possibilitat que pares, mares, alumnes i professors prenguin decisions sobre el funcionament dels centres, deixant que les direccions els governin com una empresa privada.\n- Desregula les condicions laborals dels i les mestres amb propostes com les hores extres que deixaran sense treball a molts professionals.\n- Oblida la necessitat d'apostar per augmentar la inversió en l'escola que escolaritza el 85% dels nens amb dificultats d'aprenentatge: l'ESCOLA PÚBLICA. La inversió a Catalunya en educació està a la meitat de la mitjana dels països europeus i molts d'aquests diners se'n van a la privada-concertada.


La carretera de Cirera i la ronda de Jaume Ferran es reurbanitzaran per guanyar espai per als vianants\nNotícies » La carretera de Cirera i la ronda de Jaume Ferran es reurbanitzaran per guanyar espai per als vianants\nData publicació: 29/03/2011\nL’obra s’inclou al Pla de millora urbana de l’àmbit Riera de Cirera-Rocafonda\nImatge de la urbanització prevista al Pla de millora urbana per a l'àmbit de Cirera\nL’Ajuntament té previst aprovar inicialment dilluns que ve, 4 d’abril, per part de la Junta de Govern Local, el Pla de millora urbana del sector discontinu Riera de Cirera-Rocafonda i el projecte de reurbanització de la carretera de Cirera i la ronda de Jaume Ferran.\nEls dos documents, que es tramitaran de manera simultània, es van presentar a la Comissió Informativa de Serveis Territorials del 22 de març. El regidor d’Urbanisme i president de l’empresa municipal PUMSA, Ramon Bassas, ha ofert avui una roda de premsa sobre el tema.\nEl Pla de millora urbana\nEl 6 de juliol de 2007 la Generalitat de Catalunya va donar el vistiplau definitiu a la modificació puntual del Pla General d’Ordenació en l’àmbit Riera de Cirera-Rocafonda que havia impulsat l’Ajuntament. El nou planejament urbanístic afecta a un sector discontinu de 81.666 m² de superfície total, repartit en 4 àmbits de la ciutat: dos situats a Cirera, un a Can Soleret i l’altre a Rocafonda.\nEl Pla de millora urbana ha estat presentat per la propietat majoritària del sector, amb l’objecte de concretar de forma detallada la nova ordenació:\n1. Àmbit de la riera de Cirera (60.966 m²): L’actuació urbanística relliga els barris de Cirera i Camí de la Serra amb la transformació de sòls industrials en desús en terciaris i residencials. Així, entre l’edifici del tanatori, la riera de Cirera i el CAP de Cirera-Molins s’hi destinen 19.487 m² de sòl per construir 600 habitatges (56.695 m² de sostre residencial), amb locals comercials a les plantes baixes (4.979 m² de sostre comercial).\nDel total d’habitatges, 126 (20%) seran de protecció oficial de règim general, 60 (10%) de protecció oficial de preu concertat i 414 habitatges (70%) de mercat lliure. Els edificis residencials s’integraran en el pendent del terreny i tindran una mitjana d’alçada de planta baixa més 3 pisos, que puntualment pot arribar a planta baixa més 7 pisos.\nTambé es preveu un edifici per a locals, serveis i oficines als terrenys situats darrera del CAP, que tindrà 11.918 m² de sostre terciari. Estarà configurat en forma de sòcol sobre l’espai públic amb tres volums més alts i una alçada màxima de planta baixa més 3 pisos.\nA la franja de terrenys situada entre els futurs edificis i la carretera de Cirera es configura un parc lineal de 18.895 m² (gairebé 2 ha), integrats dins de la zona verda, es preveu l’edifici que ocuparà l’Escola Marta Mata (7.869 m² de sòl), a càrrec de la Generalitat, i un altre equipament de barri (602 m² de sòl).\n2. Solars entre carretera de Cirera i els carrers de Cáceres, de la Muntanya i d'Àustria (3.780 m²): Aquests terrenys mantenen la qualificació de sòl públic i es destinen a zona verda quedant integrats en continuïtat amb el parc lineal.\n3. Àmbit de Can Soleret (2.006 m²): Es consoliden i completen els usos terciaris existents en la ronda dels Països Catalans, amb la construcció d’un nou edifici que ocuparà 1.793 m² de sòl (3.500 m² de sostre) en la confluència amb la riera de Figuera Major. Tindrà façana a la ronda i respectarà les alineacions i alçades dels edificis terciaris veïns.\n4. Àmbit de Rocafonda (14.914 m²): El nou planejament destina a equipament educatiu el solar de 14.536 m² situat entre la carretera de Valldeix, la plaça de Josep Cusachs, la ronda de Rafael Estrany i tocant a la riera de Sant Simó. Tant aquest terreny com el que ocuparà l’Escola Marta Mata van ser cedits avançadament pels propietaris a l’Ajuntament i traspassats per aquest a la Generalitat per a l’execució de les obres necessàries.\nDesprés de l’aprovació inicial per part de la Junta de Govern, el Pla de millora haurà de superar el tràmit d’exposició pública, l’aprovació provisional per part del Ple i definitiva per part de la Direcció General d’Urbanisme de la Generalitat de Catalunya.\nDos projectes d’urbanització\nEl Pla de millora urbana preveu que la urbanització de tot el sòl públic i privat vagi a càrrec dels propietaris, que desenvoluparan i executaran el sector. També assumiran la reurbanització dels entorns immediats, en concret de la carretera de Cirera i part dels carrers que hi conflueixen.\nAquestes obres es materialitzaran amb l’execució de dos projectes: el projecte d’urbanització del sector, que executaran directament els propietaris, i el projecte de reurbanització d’entorns, que executarà l’empresa municipal d’urbanisme PUMSA com administració actuant per encàrrec de l’Ajuntament, però que finançaran també els propietaris.\nReurbanització dels entorns immediats\nAquest projecte, que es presentarà dilluns a aprovació inicial per part de la Junta de Govern, inclou la urbanització de la carretera de Cirera; de la ronda de Jaume Ferran, entre el Torrent de la Pólvora i la carretera de Cirera; el carrer de Sant Ferran, entre el carrer de Granada i la carretera de Cirera; el carrer d’Eusebi, entre el carrer de Granada i la carretera de Cirera; el carrer del Dipòsit, entre el carrer de la Caseta i la carretera de Cirera i, per últim, el carrer del Pou.\nTambé inclou el cost dels treballs de desmuntatge de serveis de l’actual carrer de Sòcrates, ja que aquestes obres, malgrat correspondre al projecte d’urbanització del sector, cal executar-les de manera anticipada per poder construir l’Escola Marta Mata.\nLes obres previstes resoldran les deficiències actuals d’aquests vials: voreres estretes, trams no adaptats per la presència d’escales, paviments deteriorats, xarxa de clavegueram insuficient, xarxa d’aigua obsoleta o amb materials inadequats, enllumenat públic que no ofereix les condicions lumíniques requerides i existència de línies de serveis aèries.\nPel que fa a la carretera de Cirera, que té 510 metres de longitud, es preveu augmentar el nombre de passos de vianants per millorar la permeabilitat de la via cap a la zona on hi haurà el nou parc, els equipaments i els habitatges. També es modificarà la secció del carrer, reduint la calçada fins als 6,60 m d’ample per ampliar les voreres i donar més espai als vianants. L’aparcament serà en cordó o en bateria segons els trams de vorera. L’enllumenat, en columnes amb punts de llum dobles, es col·locarà a les dues voreres.\nAl tram de la ronda de Jaume Ferran afectat pel projecte, que té una longitud de 260 metres, es preveu una calçada de 6,40 m, voreres de diferent amplada i aparcament en cordó a banda i banda, excepte en el tram entre l’avinguda del Corregiment i el Torrent de la Pólvora. L’enllumenat s’instal·larà en columnes amb punts de llum dobles en una única vorera.\nEl tram del carrer de Sant Ferran tindrà una calçada de 3,30 m i dues voreres d’1,35 m. Tan aquest carrer com el tram del carrer d’Eusebi s’urbanitzaran a un sol nivell, en prioritat invertida. El carrer d’Eusebi tindrà una calçada de 3,10 m i voreres d’1,55 m.\nEls carrers del Dipòsit i del Pou tindran una calçada de 4 m i voreres d’1 m a banda i banda.\nLes obres contemplen la renovació del clavegueram i la xarxa d’abastament, el soterrament de les línies elèctriques i telefòniques en els trams on sigui possible, o el grapat dels cables a les façanes dels edificis. També es preveu la instal·lació de contenidors soterrats en dues ubicacions: carretera de Cirera amb ronda de Frederic Mistral i ronda de Jaume Ferran amb avinguda del Corregiment. Es plantarà arbrat a la carretera de Cirera, en concret, mèlies i nogueres del Caucas.\nEl termini d’execució de les obres és de 12 mesos i tenen un pressupost de 4.953.411,12 € (IVA inclòs). Abans que comencin, el projecte ha de superar el tràmits d’exposició pública i l’aprovació definitiva. A més, la seva execució està condicionada a l’aprovació definitiva del Pla de millora urbana del sector Riera de Cirera/Rocafonda.\nLa modificació del Pla General d'Ordenació a l'àmbit de riera de Cirera/Rocafonda supera l'aprovació provisional\nEl nou planejament preveu equipaments educatius, zones verdes i 600 habitatges Veure més


Barcelona. Dimarts, 6 d'abril de 2021. 11:18\nActualitzat Dimarts, 6 d'abril de 2021. 11:18\nL’associació Watani per a la Llibertat i la Justícia, que aplega els musulmans de Lleida, ha demanat formalment a la Paeria que aquesta comunitat religiosa es pugui saltar el toc de queda durant el Ramadà, que enguany començarà el 13 d'abril i finalitzarà el 12 de maig.\nEl representant de Watani, Mourad El Boudouhi al·lega en un document adreçat a l’alcalde de Lleida i que està penjat a la pàgina de Facebook de l’entitat, que el mes del Ramadà és “sagrat per a la nostra comunitat” i que els “rituals religiosos”, que tenen a veure amb la interdicció de menjar i beure durant les hores de sol, “duren fins a altes hores de la nit”.\nPer això es demana que l’Ajuntament permeti l’autorització a les entitats religioses i als fidels en general per que es pugui “anar a resar als centres de culte després de les 22 h de la nit”, hora d’inici del toc de queda imposat a l'octubre dins de les mesures de lluita contra el coronavirus.\nLa mateixa petició detalla que la petició és una mesura “d’excepció durant el mes de Ramadà” i que en tot cas, se seguirien respectant les restriccions d’aforament permeses en l’actualitat.\nWatani afegeix que un gest per part de la Paeria per relaxar el toc de queda en aquestes circumstàncies ajudaria en la “integració del col·lectiu musulmà” i “enfortiria la convivència”.\nExcepció no prevista\nActualment, les excepcions per saltar-se el toc de queda no preveuen l’assistència a actes religiosos, ja que només comprenen les següents causes: assistència sanitària d'urgència; adquisició de productes a la farmàcia per raó d'urgència; desplaçament per anar i tornar de treballar, amb el corresponent certificat de l'empresa; desplaçaments de professionals i personal voluntari acreditat, per fer serveis essencials, sanitaris i socials; cura de persones grans, menors d'edat, persones dependents, amb discapacitat o especialment vulnerables per motius inajornables; actuació urgent davant d'òrgans judicials; retorn al lloc de residència habitual en cas de viatge i altres causes de força major o altra situació de necessitat justificada.\nPrecedent de Nadal\nAmb tot, sí que hi ha precedents de canvis en el toc de queda. En concret, durant les passades festes de Nadal es va flexibilitzar l’horari d’inici del toc de queda a Catalunya les Nits de Nadal i de Cap d’Any, que es va iniciar a la 1 de la matinada, i la Nit de Reis, quan el toc de queda es va fixar a les 23 h.\nImatge principal: Musulmans de Lleida a punt de començar l'oració / ACN\nCoronavirus El ramadà més atípic pel coronavirus El Nacional\nCORONAVIRUS Fidels se salten el confinament per escoltar l'oració de l'imam del Vendrell Núria Casas\ncoronavirus Gairebé 1.000 denunciats per viatjar amb no convivents i ignorar el toc de queda El Nacional\nCORONAVIRUS Sàmper: "El toc de queda es podria allargar fins a les 23h o les 24h" Núria Casas


Aigua mineral natural amb gas - No plastic water - Ocean52 - Aigua en llauna\nAigua mineral natural amb gas - No plastic water\nOCEAN BROTHERHOOD, S.L.\nTerrassa - Barcelona (Catalunya)\nAgua mineral natural amb gas carbònic afegit\n100% aigua mineral natural de manantial amb gas, en llauna d'alumini, on l'oceà a través d'un missatge en codi Morse, ens envia un senyal d'auxili.\nBeu aigua de l'aixeta i, només si és necessari, beu aigua d'aquesta llauna.\nPer quina aigua en llauna?:\nLes llaunes d'alumini poden reciclar-se infinitament sense perdre qualitat.\nUna llauna triga de mitjana 60 dies des que entra en el sistema de reciclatge fins que torna al lineal dels supermercats.\nEl 75% de l'alumini extret en la història continua estant actualment en ús.\nMarca Ocean 52\nEn estoc 42 Elements


Llet Nostra, un any més\nEl patrocinador oficial de la secció d’handbol, Llet Nostra, ha renovat el seu patrocini per un any més. Serà la sisena temporada que aquesta cooperativa del sector làctic dóna suport a l’equip blaugrana.\nLa temporada 2005/06, Llet Nostra va signar un acord de patrocini amb la secció d’handbol. Des d’aleshores, la cooperativa lletera ha anat consolidant any rere any el seu suport a l’equip blaugrana. Com a patrocinador oficial de la secció, Llet Nostra continuarà una temporada més amb el FC Barcelona, en principi fins el juny del 2011.\nEl president de Llet Nostra, Xavier Tubert, ha manifestat la seva satisfacció per continuar el seu vincle amb el Barça. "Hem trobat amb el Barça valors compartits com ara l’esforç, l'exigència, l'emprenedoria la defensa de la cultura, l’esport, la llengua i les tradicions de la societat catalana", afirma Tubert. "Tota la relació ha estat sempre basada en la mútua confiança."\nPresent als pantalons i la samarreta\nAquest acord preveu drets d’associació i accions de publicitat, màrqueting relacional i hospitalitat. L’equip d’handbol lluirà un any més el logotip de Llet Nostra a la part del darrere de la samarreta de joc i a la part davantera del pantaló. La cooperativa del sector làctic també patrocina el Torneig Llet Nostra, una competició d’handbol infantil que s’organitza al Nadal a les instal·lacions del FC Barcelona.\nLlet Nostra, referent a Catalunya\nLlet Nostra és la marca impulsada per Llet de Catalunya SL per liderar el mercat de llet líquida al nostre país. Creada el 2003 per les principals cooperatives catalanes, Llet Nostra s’ha convertit en el referent industrial del sector lleter català i en l’única marca de llet líquida a Catalunya que controla directament tot el procés, des de la granja fins al consumidor.


Alcalde (PSPV-PSOE) proposa construir un segon poliesportiu a Benicàssim per cobrir la de\n"La instal·lació actual està saturada"\nEl portaveu del PSPV-PSOE de Benicàssim, Miguel Alcalde, proposa construir un segon poliesportiu al municipi per cobrir la seua demanda esportiva i cultural. El portaveu socialista assegura que "la instal·lació actual està saturada, ja que les actuacions musicals, els sopars, les festes de la nit de cap d'any i altres celebracions culturals que s'organitzen al poliesportiu obliguen a interrompre l'activitat esportiva".\nAlcalde explica que el municipi disposa només d'un poliesportiu cobert que és insuficient per a atendre la demanda dels nombrosos clubs d'esports. "A més, les instal·lacions estan antiquades, sense aïllament tèrmic ni ventilació adequada", critica Alcalde. Benicàssim és un poble turístic que també acull esdeveniments esportius que es realitzen en l'antic velòdrom i omplin establiments hotelers, moltes vegades en temporada baixa, i "els i les esportistes mereixen unes instal·lacions en bones condicions", exigeix el portaveu socialista.\nAmb tot aquest plantejament, argumenta Alcalde, "el Partit Popular ha de construir un segon poliesportiu, modern i ben condicionat, que servisca per a millorar la disponibilitat de pistes per a tots els clubs del poble i que servirà per a disposar d'un espai lliure en cas de voler celebrar esdeveniments culturals". El portaveu socialista assegura que esta nova edificació comportarà una millora important per a l'economia de tota la ciutat i la possibilitat d'engrandir l'oferta com a seu esportiva.\nselect * from banneronline where (seccion='plana_alta' or seccion='todas' or seccion='' or subseccion='benicassim_benicasim') and cuantos_media=0 and fecha_ini<='2021-07-30' and fecha_fin>='2021-07-30' order by orden,idbanner limit 0,4\nselect * from banneronline where (seccion='La Plana Alta' or seccion='todas' or seccion='' or subseccion='benicassim_benicasim') and cuantos_media=0 and fecha_ini<='2021-07-30' and fecha_fin>='2021-07-30' order by orden,idbanner limit 16,30


Hologram | petalsderosatablet\nL'Hologram és una d'aquestes propostes interessants per mi, ja que amb tot el respecte i des de l'àmbit energètic, permet que la persona faci els seus propis processos en el pla que necessiti, físic i no físic. Pot ser rebuda com una teràpia única, amb tres sessions inicials en un període de poques setmanes i de vegades també pot ser combinada amb un procés de la mà de la Tècnica Metamòrfica\nHologram és el resultat d'experiències viscudes amb les noves energies que han arribat de l'univers. Hologram treballa amb freqüènciencies de sanació potentíssimes que estan arribant al planeta aquests últims anys. Això fa que les persones que utilitzen o reben aquestes freqüències connectin amb tota la informació, sanació i llum que necessiten en aquest moment exacte de la seva existència.\nEn rebre aquestes formes de sanació, la persona es va alineant amb el pla de la seva ànima, compromesa amb la seva evolució i això pot conduir a canvis interns profunds que faciliten dur a terme el propi propòsit de vida.


Miguel Pajares presenta 'Crímenes de hambre' demà a la Sala Neus Català - Cultura - Rubí TV\nMiguel Pajares presenta 'Crímenes de hambre' demà a la Sala Neus Català\nLa novel·la denuncia l'extrema desigualtat entre els qui pateixen fam i els qui concentren la riquesa mundial\nDemà dimecres, 7 de novembre, Miguel Pajares presentarà a la Sala Neus Català la seva novel·la Crímenes de hambre. Aquesta és la primera de les moltes activitats programades per Rubí Solidari des d'ara i fins a finals d'any (veure notícia).\nEs tracta d'una novel·la negra on es denuncia l'extrema desigualtat que separa les persones que pateixen fam i les elits que concentren la riquesa mundial a les seves mans.\nMiguel Pajares, escriptor i president de la Comissió Catalana d'Ajuda al Refugiat, és una persona molt activa en la defensa dels més dèbils i de les persones que, per causes polítiques i econòmiques, han hagut d'abandonar els seus països.\nDoctor en Antropologia Social per la Universitat de Barcelona, ha estat impulsor d'altres associacions: responsable de SOS Racisme (1991-1996), director de l'estructura sindical dels Centres d'Informació per a Treballadors Estrangers (1996-2000) i assessor extern del Comitè Econòmic i Social Eudopeu (2000-2012).\nÉs autor de diversos llibres d'assaig, així com de nombrosos articles publicats en revistes especialitzades i mitjans de comunicació, centrats en temes com la immigració, la lluita contra el racisme, els drets humans o l'asil. Com a escriptor, va publicar la seva primera novel·la, Cautivas, l'any 2013, que va ser finalista del Premi Nadal en la seva 68a edició i va guanyar el premi a la millor primera novel·la de gènere negre a la Semana Negra de Gijón 2014. Els seus altres títols són La luz del estallido i Aguas de venganza.\nLa presentació del llibre comptarà amb la presència de Pau Navarro, membre de l'entitat Rubí Solidari, i serà a les 19h.\nRUBITV.CAT / Foto: Web de l'autor


PPT - ELS MITJANS DE TRANSPORT PowerPoint Presentation - ID:801943\nELS MITJANS DE TRANSPORT PowerPoint Presentation\n<iframe src="https://www.slideserve.com/embed/801943" width="600" height="485" frameborder="0" marginwidth="0" marginheight="0" scrolling="no" style="border:1px solid #CCC;border-width:1px 1px 0;margin-bottom:5px" allowfullscreen webkitallowfullscreen mozallowfullscreen> </iframe>\nELS MITJANS DE TRANSPORT - PowerPoint PPT Presentation\nELS MITJANS DE TRANSPORT. TERRESTRES, MARÍTIMS I AERIS. Mitjans de transport marítims. Mitjans de transport terrestres. Mitjans de transport aeris.\nPowerPoint Slideshow about 'ELS MITJANS DE TRANSPORT' - jorryn\nTERRESTRES, MARÍTIMS I AERIS\nMitjans de transport marítims\nMitjans de transport terrestres\nMitjans de transport aeris\nImatge i comunicació: com vendre’s? ... Als Mitjans de comunicació -. ponent: xènia guirao 18 maig 2010 institut del teatre. per què és important la comunicació ?. comunicar és existir, allò que no expliques i no dónes a\nPresentació per als Mitjans de Comunicació . Abril 2005 -. salutació. contingut de la presentació selecció dels aspectes més rellevants del document psi parla·ment aprovat per la mesa del parlament de dia 16 de març durada 15 minuts\nEl tractament de la violència masclista als Mitjans de Comunicació -. programa de seguretat contra la violència masclista.\nEls mitjans de comunicació -. comunicació i societat. què és la socialització?. És el procés psicosocial mitjançant el qual un individu adquireix: les normes de conducta. els valors imperants. la cultura d'un determinat grup\nPAC1 - Que son els nous mitjans? -Presentació per explicar de forma visual les idees i conceptes que exposa manovich en la introducció i el primer capítol (“què són els\nel llenguatge dels nous mitjans de comunicació -El llenguatge dels nous mitjans segons\nEls nous mitjans -Presentació visual cap.1 l.manovich. rubén poveda


Serveis - Capgirats\nL’activitat principal dels Capgirats són els castells. Organitzem diades completes i estem oberts a la contractació per Festes Majors, diades i esdeveniments varis. També estem oberts a intercanvis amb altres colles.\nLes nostres diades completes estan formades per:\n1 pilar d’entrada a plaça.\n1 o més d’un pilar de comiat.\nVols una actuació de petit format, formada principalment per pilars o per algun castell? Les exhibicions castelleres són la millor forma d’introduir els castells a empreses, entitats o sectors aliens a aquesta tradició. Abans d’aquestes exhibicions pot haver-hi la possibilitat de realitzar una breu explicació dels castells. Durant els pilars o els castells tothom qui vulgui està convidat a unir-se a la pinya per tenir la seva primera experiència castellera.\nVoleu aprendre a comptar els castells? Voleu conèixer les seves nomenclatures? Voleu adquirir els valors castellers? Voleu reforçar el treball en equip? Els Capgirats realitzem tallers de castells tant per als més menuts a les escoles o entitats infantils, com per a empreses. Fem una breu presentació explicativa del món casteller seguida d’una sessió pràctica de construcció de castells: aprendre a fer una pinya, aprendre a caminar sobre la pinya i aprendre a pujar a un castell. Finalment realitzem un petit castell entre tots els participants.\nSi esteu interessats en la contractació d’algún dels nostres serveis, podeu demanar-nos informació mitjançant el nostre formulari de contacte amb la temàtica “Contractació”.


El nou aperitiu de Mercadona per 1,10 € que promet causar furor\nAquest aperitiu t'encantarà | AGENCIA\nMercadona ha llançat un nou 'snack' amb gust de pernil\nper Indira Caballero 14/08/2021 07:00h\nMercadona ha llançat unes noves patates fregides. La cadena de supermercats treu nous productes amb molta freqüència per satisfer les necessitats dels seus clients. Sens dubte, sempre supera les expectatives de tots gràcies al seu ampli catàleg d'articles.\nMercadona té els millors aperitius del mercat. La veritat és que la cadena ofereix una gamma molt variada de sabors que enamoren a tots els seus clients. De fet, són poques les marques que poden competir contra 'Hacendado', per la seva gran qualitat i els seus baixos preus.\nFa poc, us parlàvem de la novetat de Mercadona que està triomfant per menys d'un euro. A més, us mostrem la nova aposta de la marca per les síndries de proximitat. La veritat és que qualsevol iniciativa d'aquesta cadena es torna un èxit.\nAra, ha arribat el moment de parlar de les noves patates amb gust de pernil que estan triomfant en les prestatgeries d'aquests establiments. Estan delicioses i són molt saboroses!\nSi estàs buscant algun aperitiu per prendre alguna cosa aquest estiu en els àpats familiars, has de provar aquestes patates fregides de Mercadona. Aquest nou sabor és molt suau i alhora deliciós i, a més, el paquet costa 1,10 €. El teu 'snack' perfecte per anar a la platja o prendre al costat d'una cervesa abans de menjar.\nEl nou 'snack' de Mercadona amb gust de pernil | Mercadona\nSón uns triangles a força de fècula de patata, patata deshidratada, farina de blat de moro, oli de gira-sol i midó de patata. Porten sal, fibra de patata i oli d'oliva i la seva textura és molt suau. El seu gran gust de pernil és el que marca la diferència, són realment addictives.\nNo porten oli de palma i el seu procés d'elaboració té un baix impacte mediambiental. Malgrat ser un aliment fregit, no té un molt baix posicionament en la cadena de qualitat nutricional. Estan fabricades per la marca 'Estrella' i venen en una bossa de 78 grams.\nMercadona té més opcions\nUna de les coses en què més destaca Mercadona és en la seva gran varietat d'opcions. Els aperitius són el producte estrella de la marca, ja que hi ha una selecció molt àmplia de sabors. Només cal que descobreixis quin és el teu preferit.\nPer exemple, tenim les patates fregides cruixents, tot un clàssic reconeixible per la seva bossa negra. Per als amants d'aquest aliment, aquesta és la seva opció perfecta. I és que recorden les que fan a les xurreries i estan delicioses.\nSi prefereixes els sabors atrevits, Mercadona compta amb múltiples opcions. Les seves patates amb gust d'ou fregit són una passada. No defrauden i tenen un gust molt peculiar.\nTambé hi ha les típiques ondulades de pernil o les camperoles, que no tenen res a envejar a les de la marca autèntica. Encara que, si prefereixes l'extravagància, has de provar les de pollastre amb llimona. Aquesta barreja és la bomba per a qualsevol paladar.\nSeguint amb sabors diferents, tenim les de xili i llima. Són perfectes per a aquells que us agrada el picant i deixen un gust a la boca espectacular. Seran el teu nou vici de Mercadona.\nD'altra banda, tenim sabors més forts. És el cas de les patates fregides de Mercadona amb gust de bolets, molt peculiars i perfectes per acompanyar plats amb carn. També trobem les de formatge manxec, ideals per a les persones que estimen el sabor del formatge fort.\nNo obstant això, la varietat que apunta més fort són les 'patatinas'. Aquest invent de Mercadona són unes patates fregides de bossa que imiten a les realitzades amb fregidora de forma natural. Ideals per acompanyar una bona hamburguesa, un pollastre al forn o un peix.


Cervesa Natural - Can Viga\nMolts ja sabreu que fa temps que el món de la cervesa natural m´interessa i guiat per amics com en Vinx i en Pablo he anat introduïnt-me en el tema.\nGràcies a ells i a poc a poc vaig descobrint com es produeix la cervesa, desde la molta del grà (blat, cibada, malta…) fins a la sortida en la màquina de presió.\nEntremig hi ha tot un procés de bullit, remenat, volcat de llúpols i llevats, sucres, secrets (fruites, aditaments naturals, flors, regalèssies…i altres invents), control de densitats, temps i temperatures de fermentats, embotellat, que mestres com ells dominen (jo igual me n´he deixat algun d´estadi ).\nI rès més, per això és natural.\nSi algú de vosaltres ha tastat aquest tipus de cerveses sabrà la diferència notable que hi ha en front les que habitualment ens serveixen les "grans marques", tenint les primeres més còs i escuma i no havent-les de servir sempre a temperatures extremament fredes per poder apreciar les seves virtuts, això és clar entre gustos…\nJo no sóc gran entès en la producció però si que tracto d´estar disponible si es necessita un "catador" de confiança (no dic pàs expert però amb ganes d´aprendre) i és aquí ón es tracta d´investigar i seguir el propi instint.\nAra en Vinx i en Pablo (amb uns socis +) s´atreveixen a incrementar la producció i passar de l´olla casolana als 2000 lts. per "tirada" amb la seguretat que aquesta mida encara dóna per seguir mantenint la genuïtat del procés i no malmetre el savor autèntic d´aquest gran brevatge !!!!!\nAnims doncs a tots i si preciseu d´un voluntariós tastador no dubteu en contactar-me !!!\nAlgunes imatges (només us poso algunes del procés, si us interessa completar podeu visitar http://www.cervezas.info/proceso.htm) , els comentaris són d´en Pablo:\nPreparant els sacs de malta per fer el macerat\nEtapa de maceració, la papilla de malta i aigua calenta reposa 1:30h per obtenir el sucre del cereal (maltosa)\nEtapa de maceració, fem l’aspersió de la papilla de malta amb aigua calenta per rentar-la i extreure el most. Al final només quedará el grà esgotat (bagazo)\nMostra de most durant l´aspersió. Aquest most que recollim el trasvassem a un altre tanc ón fem l´etapa de cocció per donar-li amargor amb llúpol\nAquesta entrada s'ha publicat en Altres temes el 7 juny 2007 per Vivian.\n← Espectacle sobre Vela Pa de pessic de llimona →


Política de privacitat - EVC\nGranollers Mercat, a través de la seva pàgina web evc.cat garanteix un nivell adequat de protecció de les persones físiques titulars de les dades, d’acord amb el que estableix el Reglament General de Protecció de Dades (679/2016) amb total lleialtat, licitud i transparència.\nIdentitat: Granollers Mercat\nDirecció Postal: Centre de Serveis a les Empreses. Camí del Mig 22, P.I. Palou Nord 08401 Granollers.\nCorreu electrònic: fira@granollers.cat\nCom a usuari de evc.cat, té dret a accedir, rectificar o sol·licitar la supressió de les seves dades, quan consideri que ja no són necessàries per la finalitat per la qual van ser recollides a sol·licitar la limitació del tractament de les mateixes, que en tal cas només es conservaran les estrictament necessàries per portar a terme l’exercici de possibles reclamacions i a sol·licitar la portabilitat de les seves dades. Per poder exercir aquests drets s’ha de posar en contacte amb nosaltres fira@granollers.cat\nAixí mateix, en cas de no estar satisfet amb l’atenció de la seva sol·licitud de drets, té dret a presentar una reclamació davant l’Autoritat Catalana de Protecció de Dades a través de la seva web www.apd.cat


Ruta a Berga sobre el dia a dia de les dones a la guerra civil - Regió7 :: El Diari de la Catalunya Central\nEs farà avui a partir de les 5 de la tarda amb la historiadora Roser Valverde\nBerga continua la celebració de la quarta edició del cicle «Rescatem la Memòria. Recuperem la Dignitat», que s'allargarà fins al febrer del 2020 per la commemoració, enguany, dels 80 anys de l'entrada de les tropes franquistes a la capital del Berguedà. Fins ara, les activitats s'havien dut a terme els mesos de febrer i març.\nAvui, el cicle proposa una ruta guiada titulada «La dona a la Guerra Civil», amb la historiadora Roser Valverde. Es tracta d'un recorregut pels espais que van trepitjar les tropes de l'exèrcit franquista en la seva entrada a la ciutat de Berga, el 2 de febrer del 1939. La ruta serà, també, un relat sobre el dia a dia de les dones durant la Guerra Civil (1936-1939) i es completarà amb una visita al tram d'accés dels túnels subterranis de la plaça de Sant Pere. El lloc de trobada és el carrer Roser amb Crta. Sant Fruitós (Cal Tonillo), a les 5 de la tarda. El 3 de febrer, el cicle s'obria, precisament, amb la ruta realitzada per les tropes franquistes a càrrec de l'historiador Albert Cols. Una activitat que es repetirà el diumenge 31 de març, aquesta vegada amb l'historiador Francesc Zanuy. El punt de trobada serà també Cal Tonillo a les 5 de la tarda.\nLa segona activitat programada per a aquest mes de març se celebrarà el dia 22 amb un acte d'homenatge a Josep Fornell i Vilella (Berga, 1898-1964) amb motiu de la presentació del seu llibre de poemes Ones de nit i d'argent. Serà a 2/4 de 8 de vespre a la sala de plens de l'ajuntament. Hi participaran Jaume Huch, curador i editor de l'obra; Sònia Ferrer i Jordi Torrabadella, rapsodes; el regidor Ramon Camps i l'alcaldessa, Montse Venturós.\nParal·lelament i fins a final de mes, el Museu Comarcal acull Ramon Vinyes, el berguedà més universal, una mostra estrenada el 2002 i recuperada.


Calendari 2017: Tercer diumenge d'Advent... encenem la tercera espelma\nTercer diumenge d'Advent... encenem la tercera espelma\nMireu!! Ja hem encès la tercera espelma!! Quin caliu que dóna! Apropem-nos que sentirem l'escalfor als nostres cors! Ja sé que em repeteixo, però m'agrada tant veure aquestes petites llums, plenes de vida!!\nI què ràpid passa el temps, si sembla que fa quatre dies que començàvem el calendari d'aquest any i ja tenim tres espelmes fent llum i el Nadal ben a prop!\nAvui aquest post és conjunt ja que fa uns dies vaig rebre un mail de la RITS en que em deia que havia llegit una frase sobre la pau que li havia agradat molt i afegia que, si encara no tenia decidit el pensament o reflexió que posaria per l'encesa de l'espelma d'avui, podria triar aquella... Efectivament, si algú em coneix una mica sabrà que seria demanar molt que jo tingues les frases pensades amb dies d'anticipació (de fet, estic fent el post a les 00:38 i encara no tinc ni idea de quina xocolatina posaré) així que em va anar de perles!... Bé! he de dir que la frase s'ho val, eh?\nTal com la Rits em va explicar, la va dir el Papa Francesc a Africa: al arribar al camp de refugiats de Bangui “hem de treballar i pregar per la pau, però la pau sense amor, sense amistat, sense tolerància i sense perdó no és possible”.\nPer un moment em va fer pensar en frases tipus "jo perdono però no oblido", o en com ens costa estimar tothom, o acceptar les diferències de tot tipus... Si demanem la pau, i volem treballar per a construir-la, hem de saber llimar tot això que la fa tan difícil.\nLa Rits posava també l'enllaç a l'article on s'explicaven les paraules del Sant Pare. Jo us el poso també, és AQUÍ... i us prometo que no és llarg, val la pena llegir-lo :-)\nI ara he d'anar a buscar la xocolatina pitant perquè com passi la MIREIA per aquí es pensarà que m'he oblidat de fer el post i en farà un d'emergència, pobre! Ja sé que faré, el publico ja, mentre vaig a comprar els bombons, per si algú molt ràpid ja entra... però ara torno, eh?\nJa sóc aquí amb els bombonets!!\nDe quina xocolata és? 2015, Assumpta, espelmes\nMcAbeu 13 de desembre de 2015 a les 11:27\nÉs tan evident aquesta frase del Papa que ens hauríem de preguntar com és que encara cal pronunciar-la. Però el cas és que cal i cal repetir-la, esperant que així vagi "calant". :-)\nDe nou, m'agafo el bombó amb la nou! :-D\nElfreelang 13 de desembre de 2015 a les 13:13\nbon frase amb carrega de profunditat ! encenem la tercera espelma i impregnades per la seva calidesa agafem un bombó\nM. Roser 13 de desembre de 2015 a les 20:41\nTambé he trobat molt encertada aquesta frase: "En l’acollida a l’estranger i al refugiat es posa a prova la nostra humanitat".\nVoleu dir que amb tanta xocolata, tindreu algun raconet pels torrons??? He, he, aleshores me'ls menjaré jo!!!\nCarme Rosanas 14 de desembre de 2015 a les 0:21\nMolt maca i molt necessària aquesta frase del papa Francesc!!!\nS'encenen les espelmes, tal com passen les setmanes...volant...\nJo m'afago el bombonet més negret, el de la dreta...\nPons 14 de desembre de 2015 a les 9:37\nHi toca bastant aquesta Papa, es un detall posar al càrrec un que no està tan vell i demacrat com per no saber el que es diu.\nMireia 14 de desembre de 2015 a les 19:20\nAssumpta, ja veus que no em vaig pensar res de res. Jo aquestes hores que sorten els posts ja faig nones fa estona!\nQuè és la Pau sinó tot això ( amor , amistat,tolerància). La Pau no és res, és un nom que hem trobat per designar un munt de sentiments que han d'anar plegats amb actes que s'hi adiguin\nTercer diumenge d'Advent... encenem la tercera esp...


Barcelona llança una convocatòria per a dissenyar el panot del segle XXI\nL'ajuntament fa una crida a empreses i professionals per presentar un prototip més sostenible\nActualització: 01.04.2022 - 18:06\nL’Ajuntament de Barcelona vol convertir el mític panot de flor que vesteix els carrers de l’Eixample amb una peça més sostenible. Amb aquest objectiu, ha obert una convocatòria perquè empreses i professionals presentin dissenys “del panot del segle XXI”, que serà oberta fins al 21 d’abril. L’objectiu és que es pugui utilitzar en la reurbanització dels primers quatre eixos verds de l’Eixample com a part del projecte Superilla Barcelona. Les propostes han de conservar els dissenys orginals del panot, però incorporar tecnologies que el facin més sostenible en un context d’emergència climàtica.\nSegons el consistori, els nous panots hauran de tenir un alt component innovador i estar preparats per a la seva implementació a l’entorn real. Caldrà reduir les emissions de CO₂ en la fabricació i transport i es valoraran millores en les característiques físiques i mecàniques, així com que siguin reproduïbles i escalables i tinguin variants de secció que incorporin la seva permeabilitat i millorin el cicle de l’aigua de la ciutat.\nJoel Cánovas, caçador de rajoles: “En tinc 45.000. He hagut de demanar ajuda per no morir sepultat”\nLes propostes hauran d’incloure les activitats de recerca i fabricació dels panots prototips necessaris per cobrir una superfície de 1.000 m² i la certificació de les peces fabricades. Hi haurà un fons de 240.000 euros en total, i s’oferirà fins a un màxim de 80.000 euros per projecte.


La Diputació de Barcelona presenta un nou blog per inspirar a fer turisme de proximitat - Comunicatur\nInici | Destinacions | La Diputació de Barcelona presenta un nou blog per inspirar a fer turisme de proximitat\nProposar idees d’escapades i sortides per les comarques de Barcelona adreçades al públic de proximitat és l’objectiu que persegueix el nou blog de la Diputació de Barcelona que trobem a la seva marca turística “Barcelona és molt més”.\nEl nou blog, al qual se li ha posat el nom de “Bcn+ per a gent curiosa”, està disponible en català i castellà i entronca amb el projecte de Turisme per a Gent Curiosa que la Diputació va engegar ja fa uns anys (veure notícia a Comunicatur). Vol impulsar el turisme cultural en el més ampli sentit de la paraula, tot fomentant també el turisme sostenible a prop de Barcelona.\nEl nou espai també està pensat per a la navegació mòbil i per això té una imatge i una estructura simplificada per fer més fàcil la visibilitat dels continguts. Així, per exemple, hi trobem diferents apartats, com ara La recomanació de la setmana, que ocupa la part més visible del blog. Més avall es poden trobar entrades per a les següents propostes a mida: En Família, Rutes, Enoturisme, Gastronomia, Natura, Cultura, Esport i Fires. En clicar cadascun d’aquests apartats, s’ofereixen unes propostes determinades, amb informacions curtes però més que suficients per fer atractiva la proposta i amb un text de fàcil llegibilitat.\nFinalment trobem un apartat titulat Properament… que proposa, a la manera d’una agenda, pròximes exposicions, esdeveniments o activitats. Tanca aquest apartat l’opció de clicar i cercar Més activitats.\nAmb el nou blog també s’ha renovat el butlletí setmanal “Molt més que un cap de setmana” que s’envia cada dijous. Us podeu donar d’alta d’aquest butlletí AQUÍ.\nAmb aquesta proposta, tan clarament orientada al turisme de proximitat, la Diputació de Barcelona complementa l’oferta del web internacional “Barcelona és molt més”, disponible en sis idiomes i que permet la navegació per les tres marques turístiques: Costa Barcelona, Paisatges Barcelona i Pirineus Barcelona.


ENHORABONA: ✅ Ivonne Reyes dona la millor notícia\nIvonne Reyes ha concedit una entrevista la revista 'Lecturas' en què dóna tots els detalls de la seva pròxima boda\nper María Merino dijous, 16 de gener 2020 - 00:37h\nIvonne anuncia la seva boda amb el 'Chimo Gabriel' | INSTAGRAM\nIvonne Reyes travessa un fantàstic moment personal i sentimental, i acaba de donar una de les millors notícies que podríem esperar de l’eterna ex de Pepe Navarro: una boda. Sí, Ivonne Reyes es casa, tal com ha anunciat a bombo i platerets en una entrevista a ‘Lecturas’, i ho farà el pròxim 27 de febrer al registre civil de Madrid. L’afortunat és l’actor i cantant Gabriel Fernández, molt famós a Llatinoamèrica per haver participat en múltiples telenovel·les la més afamada de les quals és la mítica ‘Cristal’.\nLa parella es casa pocs mesos després de conèixer-se\nSet mesos de relació han estat suficients per estovar el cor d’Ivonne, que després de múltiples desenganys i de sofrir per amor en moltes ocasions, havia aixecat un mur contra qualsevol home que se li apropés: «M’ha costat deixar-me estimar. Tenia una paret de ciment al meu cor», ha reconegut Reyes, mostrant-se totalment enamorada de l’actor, conegut amb el sobrenom de Chamo Gabriel, de 53 anys, que curiosament, va ser un dels ídols d’adolescència d’Ivonne.\nEn aquesta entrevista Ivonne ha donat alguns detalls de com serà aquesta esperada boda, que defineix com molt íntima, que reunirà a familiars i amics provinents tant de Mèxic com de Miami, i el padrí de la qual serà el fill d’ella, Alejandro Reyes. Així doncs, i després de tant sofriment a causa de la batalla legal per la paternitat del seu fill contra Pepe Navarro, a Ivonne la vida li comença a somriure i pot afirmar que se sent feliç i pletòrica.\nL'excel·lent notícia que podria confirmar en qualsevol moment Bustamante\nEl pare de Letícia es fa viral i la Casa Reial es queda de pedra


quan l'alba apunta.\nEsperant son aimador\nque sempre en son tendre cor\nN'hi ha cinc anys que ell va deixar\nla pobresa el va espandir\nl'America ell va partir\nEsperant-lo amb fe constant\ni amb anyell va treballant,\ncom re n'hi sobra.\nPer guanyar-ne mons fatics\nhaig de fer puntes pels rics\nperquè sóc pobra.\ni aquest matí un protentant.\nn'era fill de un mariner\nve casat amb sa muller\nplena de dol i engany\nLa filla ofega son cor\nles penes juntes.\npren els boixets i el coixí\nva fent les puntes.\nPer guanyar-ne sos fatics\nn'ha de fer puntes pels rics\nLa muller del protentant\nn'hi ha poca estona.\nlo niuet m'has de gurnir,\nfes-ne puntes entredós\nAmb honor podràs guanyar\nEsguaita la post del pa,\nni un sol mos no hi veu ja...\ni ell dubta encara.\na mi el cor me sobra;\nper guanyar-ne mos fatics,\nn'haig de fer puntes pels rics,\nva fent puntes entredós,\namb veu trista us respondran:\nLa grogor en va prenent peu\ni en ses galtetes de neu\nque envegen marbre.\nque quan groguegi la flor,\net caurà de l'arbre.\nn'ha deixat el niu gurnit\nper la senyora.Fent-ne puntes entredós\nla feina ja ha acabat\npel veïnat van dient:\ndes del cel, Nostro Senyor\nno en tindrà més a patir,\nno en serà més pobra!!


TRIBUNA BERGUEDANA: CARICATURES? I\nEl Pau fa poca estona que s’ha llevat. La nit, com sempre ha estat embolicada per un garbuix d’idees. Unes poques, bones i plaents. Altres, només un terrabastall de coses negatives, que desgraciadament han estat molt difícils de pair al seu cervell. Insomni, no, més aviat voltes i voltes rodolant d’un cantó a l’altre i mal dormir.\nPerò ara, una vegada aixecat, les idees tant les positives, com les negatives, han quedat guardades sota el coixí. Li fa por tornar al llit i, que per una escletxa, llisquin fora el capçal i tornin ficar-se en el seu pensament. I aleshores, la lluita, sempre la lluita per raonar, recomenci a recaragolar-se, com passa moltes nits i dies.\nAra vestit amb el pijama i el batí s’enfronta, mentre esmorza, a la pantalla plana del televisor. Això de menjar a primera hora és una sana pràctica habitual que mai trenca. Més darrerament, ha agafat una mala costum. I ho sap, perquè la Isabel ja l’ha avisat un sense fi de vegades, de tan dolenta que és. Pren la primera pitança matutina davant el televisor. Es disculpa amb la seva dona i amb ell mateix dient que ho fa per saber que succeeix en el nostre boig món.\nLa Isabel mentre tan remena a la cuina. Avui, vindran els nois a dinar i, vol fer un extra que sigui diferent del dia a dia. El Pau, escolta i mira atentament els informatius. Morts a l’Iraq. Morts a l’Afganistan. Un tifó i morts a Tailàndia. Un avió desaparegut i més morts. Un huracà al Japó i uns quant morts. Guerra a Ucraïna, ferits, crits i morts. I etc, etc i etc. Unes llàgrimes de tristesa li baixen galtes avall, ja que en Pau és molt sensible als morts i la seva presencia sembla inevitable en els informatius.\nFinalment, ja vestit, baixa al carrer. La Isabel ja l’ha avisat: a les dues sigues a casa. Que no t’hagi de trucar. Ja saps, els nois venen a dinar, i a més aniran com sempre amb el temps just. Han de marxar de cap de setmana. Quan li agradaria estar una estona parlant tranquil·lament sobre mil temes amb calor familiar. Doncs no, sempre venen amb presses.\nEl Pau, dona el seu passeig diari i veu que al casino fan una conferencia sobre: “La caricatura i el disseny modern”. Un tema interessant -pensa- fa temps que creia que això de les caricatures era una moda que s’havia perdut.\nEntra en la sala, assisteixen una quinzena de persones, la majoria de cabell grisós o calbs. Gran part dels oients són dones que escolten a un senyor, també calb, que expressa tota una sèrie d’opinions. Algunes pròpies i d’altres tretes segurament d’internet.\nHan passat una vintena de minuts i el conferenciant continua dient que la caricatura serveix per ressaltar els trets personals. La mirada, la mandíbula, el nas i els ulls són imatges inconfusibles i mostren invariablement el tarannà personal de cadascú. El nostre país és un gran creador de bons caricaturistes.


Ara us voldria dir...: Joan Pellicer\nAra us voldria dir...\nAllò que val és la consciència de no ser res si no se's poble (V. Andrés i Estellés)\nCom que fa un mes escàs del seu traspàs (i com que no considere que haja estat prou recordat als mitjans de comunicació valencians, sobre tot a alguns d’ells) vaig estimar oportú triar a aquest magnífic etnobotànic valencià per a la meua propera entrada a mode de recordatori i d’agraïment.\nJoan Pellicer i Bataller va nàixer a primeries de l'estiu de 1947 a l'antic llogaret mariner de Sotaia de La Safor, en el terme de Bellreguard. Va ser doctor en medicina i cirurgia per la Universitat de València, i va treballar molt en l'estudi de l'etnobotànica valenciana i, concretament de les comarques centrals valencianes. Era més aviat ‘naturalista i metge’, i aquesta barreja de coneixements científics i d’amor al territori li van permetre tindre una percepció excepcional, inusual a casa nostra. Al sí del seu treball any rere any va anar forjant tota una filosofia de vida, basada en el respecte a la natura i al seu coneixement, i sobretot als que més han viscut a la mateixa natura, a la gent major del món rural.\nMolt estimat i molt seguit, ha destacat com a investigador i recuperador del llegat fitoterapèutic i etnobotànic del País Valencià, recorrent la seua geografia i pobles. Va fugir aviat de les pròsperes terres costaneres per pujar a les aspres muntanyes de la seua volguda terra de Diània (nom amb el qual va designar les seues estimades comarques centrals), l’ampla cordillera on fiten València i Alacant, des de la Mariola fins el Montdúver, el Montgó o el Penyal d’Ifac. Ho va fer amb llibretes grans i petites i la seua llapissera menuda, bicicleta al llom i, quan arreplegà una mica de diners, també amb una gravadora per enregistrar centenars, milers de converses amb al gent major, la qual coneixia els noms i usos de cada planta. Recollia els seus records, la seua saviesa popular, i enmagatzenava un amor cada vegada més gran cap a cada raconet del camp, la marjal i la muntanya.\nTambé impartia cursos i conferències de plantes medicinals i sendes de muntanya, era professor a la Universitat d'Alacant i, anteriorment, a la Popular de Gandia. Col·laborava en diverses publicacions i feia sengles programes de televisió de medi ambient en Punt 2 (Medi Ambient) i Gandia Televisió.\nJoan ha estat un exemple d’amor a la seua llengua, al impressionant llegat cultural què, arran del nom de les plantes i els seus usos associats, ens duu sovint a expressions que quasibé no han variat des dels dialectes dels primers pobladors catalanoparlants de les nostres terres. Per a Joan tot nom de planta era bo, no mai estava mal dit –com ha de ser-ne, seguint les regles més bàsiques de l’etnobotànica-, i calia reivindicar eixos noms per sobre dels esnobismes unificadors, el totalitarisme del llenguatge ja siga d’un signe o d’un altre. Joan s’encenia en sentir dir ‘romaní’, quan a quasi tot el territori valencià es diu ‘romer’ –com de fet es diu també a part de Catalunya-, però també ho feia si algú deia davant el ‘palmito’ en lloc de ‘margalló’. Darrere de les seues reaccions no hi havia cap terme senzill aprés als llibres, sinò centenars i centenars d’hores anotant eixos noms de boca de cada llaurador, cada caçador, cada herborista,...\nGuanyà el 1er Premi Bernat Capó de Difusió de la Cultura Popular amb el Costumari botànic, publicat en tres volums dins la col·lecció La Farga d'Edicions del Bullent (de cada un dels quals ja se n'han fet tres edicions). També va ser Premi d'Honor de la Cultura popular 2002 de l'Ajuntament de Pedreguer, se li va fer un sopar i concert d'homenatge a l'Alcúdia l'any 2005 i va rebre el Premi Valldigna d'Investigació 2006.\nLa seua bibliografia la formen les següents obres:\n- Herbari breu de la Safor (1991)\n- Bellreguard, verd esguard (1994)\n- De la Mariola a la mar: viatge pel riu Serpis (1997)\n- Flora pintoresca del País Valencià (1999)\n- Costumari botànic (2000)\n- Costumari botànic 2 (2000)\n- Meravelles de Diània: camins, paratges i paisatges de les comarques centrals valencianes (2002)\n- Costumari botànic 3 (2004)\n- Herbes medicinals al País Valencià (?)\n- Lluors de Gaia: paisatge, flora i fauna de la Safor (?)\n- Castells de la Safor (?)\n- Ullals de vida: les zones humides al País Valencià (?)\nJoan Pellicer apareixia ressenyat en l'Oriflama número 73 (març del 70) com a integrant d'una Nova Cançó valenciana junt amb Araceli Banyuls (entre d'altres), amb la qual havia rodat per tota l'Horta de Gandia d'aplec en aplec: llavors ja constava com a que s'havia retirat de l'escena per proseguir els estudis universitaris. De la seua breu etapa de cantant mai s'ha publicat cap de gravació ni composició pròpia, encara que es coneixen algunes de les versions o poemes musicats que formaven part del seu repertori, a banda d'algunes de Raimon no concretades, com ara: Ara que tinc vint anys de Serrat, Cançó de l'enyorança de Tomàs Garcès, Dolç àngel de la mort de Màrius Torres, El moribund (Le moribond) de Jacques Brel, i La finestra d'Almela i Vives.\nVa morir a causa d'una hemorràgia interna el 5 de febrer d’aquest any, als seixanta anys, a sa casa en la platja de Bellreguard, sent incinerat després d'un multitudinari funeral amb missa al seu poble, dos dies més tard. La nostra terra rep un dels seus millors guardians, l’home que ha arreplegat els últims retalls de la nostra cultura rural supervivent, que ha reco rregut les nostres comarques centrals per recollir els retalls agonitzants de la nostra herència ancestral i els ha donat forma, sentit i sentiment, i que no va dubtar a definir-se al seu llibre Meravelles de Diània com un homo sylvester. Per tot això i més, gràcies.\nPublicat per Un entre tants en 20:15:00\nAquest blog pretén parar atenció i donar certa informació sobre algunes de les personalitats que han tingut algun paper destacat al llarg de la nostra història més recent, o que de la biografia dels quals paga la pena esmentar alguna curiositat o interés. Alguns d’ells seran prou coneguts, altres potser no tant. Siga com siga, del que es tracta es d’ajudar a conèixer una mica més la nostra història i els nostres contemporanis, així com de contribuir a que algunes d’aquestes persones deixen de ser estranys en terra pròpia.\nJa en tenim rou\nPau Alabajos i els músics furtius\nMúsica en valencià, la web dels cantants i músics en valencià\nEscola Valenciana. Federació d'Associacions per la Llengua\nCoalició Compromís pel País Valencià


Què deien el 2017 i què diuen ara els partits sobre l'1-O?\nHa passat de ser vinculant per a tots els grups independentistes a només ser-ho, i amb matisos, per a alguns\nVotació de l'1-O en un col·legi. PERE TORDERA\nBarcelonaL’1 d’octubre del 2017 els catalans es van guanyar "el dret a tenir un estat independent que es constitueixi en forma de República". L’aleshores president de la Generalitat, Carles Puigdemont, no va dubtar en validar els resultats del referèndum malgrat els advertiments del Tribunal Constitucional, les intervencions i agressions policials, l’absència de sindicatura electoral (amenaçada pels tribunals espanyols) i la participació del 43% del cens. Totes les forces independentistes hi van coincidir: l’1-O era un referèndum vàlid i, en paraules de Puigdemont, les institucions passaven a tenir el "deure" d’implementar-lo.\nQuatre anys després sabem que les coses no van anar com s’apuntava aquell dia. Presos, exiliats, intervenció de la Generalitat i centenars de persones encausades és la recepta que ha aplicat l’Estat durant aquest temps, i tot just ara s’inicia una nova etapa de diàleg que no se sap ben bé en què es concretarà. Encara hi ha qui proclama la vigència de l’1-O, però cap dels actors principals planteja implementar-lo amb la força actual de l’independentisme. I això que, per primera vegada, aquest 2021 ha superat 50% en uns comicis. L’ANC és la que més fermament es continua posicionant a favor de la unilateralitat: "el referèndum ja s’ha fet".\nImatges de l'1 d'octubre del 2017\nEl canvi d'estratègia\nÉs ERC qui ha abanderat de manera més clara l’estratègia del diàleg amb l’Estat. També eren els republicans els que havien pressionat més intensament per aprovar la llei de transitorietat i perquè es concretés la declaració d’independència després de l’1 d’Octubre. El canvi d’estratègia s’ha anat produint per fases: en el programa electoral del 21-D encara es comprometien a "treballar per fer efectiu el reconeixement del dret a l’autodeterminació exercit pel poble de Catalunya al referèndum de l’1 d’octubre".\nEn la conferència nacional de l’estiu del 2018 ja van obrir la porta al referèndum pactat "sense oblidar l’1-O", i en el congrés del 2019 van deixar de fer referència explícita a una eventual declaració unilateral d’independència. Aquell mateix any recuperaven la proposta de referèndum en el programa electoral de les eleccions generals, cinc anys després de fer-ho per última vegada. Entre els seus líders, Marta Rovira va reconèixer que a l’1-O li va faltar "legitimitat interna", i recentment Oriol Junqueras va defensar "la via del referèndum acordat" perquè altres opcions "no són viables ni desitjables en la mesura que ens allunyen de l’objectiu".\nLa vigència del mandat de l’1-O és tan poc concreta que, tot i la nova estratègia republicana, aquest dijous han votat al costat de JxCat per mantenir-lo viu si no s’acaba concretant el desitjat referèndum pactat. Una declaració d’intencions sense conseqüències efectives –almenys a curt termini– que també exemplifica l’evolució que ha fet JxCat aquests últims anys.\nUnilateralitat sense concreció\nPuigdemont va validar el resultat del referèndum, però unes setmanes després pretenia convocar eleccions autonòmiques davant la impossibilitat d’aplicar els compromisos adquirits amb la ciutadania. La situació va virar 180 graus ràpidament: des de l’exili, ell mateix va encapçalar una candidatura que presentava el 21-D com "l’oportunitat per refermar i reforçar el resultat de l’1 d'Octubre". El successor de Puigdemont, Quim Torra, era investit, de fet, per "culminar" la independència. Això no li va impedir que, en la primera reunió amb el president espanyol, Pedro Sánchez, li reclamés el referèndum pactat i en plantegés un d'unilateral per respondre a la sentència del Tribunal Suprem contra els líders del Procés. JxCat defensa avui l’1-O com un moment fundacional –el Consell per la República n’és la pota institucional– i, alhora, accepta –sense creure-hi– donar marge al diàleg amb l’Estat. A falta de concrecions, "la desobediència civil i la confrontació intel·ligent" són les apostes del partit.\nI la CUP? Els anticapitalistes fins i tot van flirtejar amb la idea de no presentar-se a les eleccions del 2017, imposades pel govern espanyol en aplicació de l'article 155. Hi van ser per exigir la "materialització de la República" i el desplegament, entre d’altres, de la llei de transitorietat, un document que quatre anys després només alguns nostàlgics reivindiquen. Amb el temps també van començar a matisar el seu posicionament vers l’1 d’Octubre, que van deixar de considerar vinculant tan bon punt en van començar a reclamar un altre. Aquesta setmana aquesta ha sigut la proposta estrella dels cupaires al Parlament, però ni Junts –no cal un altre referèndum– ni ERC –només tindrà validesa un referèndum pactat– l’han secundat.\nEl Parlament rebutja el referèndum unilateral i avala la taula de diàleg\nEls únics que no s’han mogut ni un mil·límetre respecte a la seva opinió vers l’1-O són els partits que n’han estat més bel·ligerants: Cs, el PP i Vox continuen parlant de "cop d’estat" o de "cop a la democràcia". El PSC (i el PSOE) en neguen la validesa i només parlen de "referèndum" perquè es va fer durant el govern de Mariano Rajoy, i els comuns el defineixen com una "mobilització pacífica".


Trens de Catalunya > Xarxa de via ampla > XC09.Línia Reus - Móra la Nova - Aragó > Capçanes\ncodi estació: 71302\nEsquema de vies de l'estació actual de Capçanes [ampliar]\nL'estació de Capçanes (PK 544,0 de la línia Madrid-Móra-Reus-Roda-Barcelona) es troba al nord del nucli urbà, al terme municipal de Capçanes de la comarca del Priorat. El tren va arribar a Capçanes el 8 d’abril de 1891, quan la Companyia dels Ferrocarrils de Tarragona a Barcelona i França (TBF) va posar en servei el tram entre Marçà – Falset i Móra la Nova, com a part del ferrocarril directe de Madrid a Barcelona. El 1898 l’estació i la línia s’integren a la companyia del Ferrocarril de Madrid a Zaragoza y Alicante, MZA. El 1941 l’estació es va nacionalitzar i va passar a RENFE. El 1957 es va electrificar la línia entre Reus i Móra la Nova. Antigament, hi havia un edifici de viatgers, de planta baixa i pis, de la mateixa tipologia que l’encara existent al baixador de Duesaigües – L’Argentera, a la mateixa línia. Posteriorment es va enderrocar i substituir per una petita marquesina. El 2005 l’estació de Capçanes va integrar-se a adif. El 2008 es va construir una nova marquesina-refugi d’obra i el 2010 es va recréixer i millorar l’andana.\nL'estació de Capçanes actual disposa de la via general (via 1) i una andana a l’esquerra, mirant sentit Móra. Aquesta andana disposa d’una marquesina-refugi d’obra per aixoplugar els viatgers, amb un banc.\nDues locomotores 269 a càrrec d'un carboner al seu pas per Capçanes direcció Móra i Samper (desembre 2009) Nou refugi-marquesina durant les obres d'adequació de l'andana (desembre 2009) Andana de Capçanes en procés de pavimentació i millora (desembre 2009) Banc i indicadors de direcció dels trens al baixador de Capçanes (desembre 2009)\nDetall dels horaris (desembre 2009) La 448-028, l'única en actiu sense reformar, fent un Catalunya Exprés Móra la Nova-Barcelona al seu pas pel viaducte situat a l'entrada de Capçanes (desembre 2009) La unitat 448 segueix el seu trajecte un cop passat el baixador de Capçanes (desembre 2009) El tren regional a la corba. Propera parada Marçà-Falset (desembre 2009)\nLa unitat 448-028 segueix el seu trajecte cap a Reus, Tarragona i Barcelona (desembre 2009) La mítica corba de Capçanes, situada just abans del baixador pel costat Reus, amb el saler Manresa-Flix (desembre 2009) El tren de sal Manresa-Flix al viaducte passat Capçanes pel costat Móra (desembre 2009) Una altra vista del tren de sal, recorrent el darrer tram fins a Flix (desembre 2009)\nMarquesina del baixador de Capçanes, l'únic element característic de l'estació (setembre 2007) Catalunya Exprés procedent de Barcelona enfilant la corba abans del baixador (setembre 2007) Unitat 448 a punt de fer parada a Capçanes (setembre 2007) Vista superior de la 448 (setembre 2007)\nSortint cap a Móra i Zaragoza (setembre 2007) Passant per sobre un dels espectaculars viaductes que hi ha a la línia (setembre 2007) Cap a Els Guiamets (setembre 2007) Vista del viaducte de les fotos anteriors des de l'altre riba (setembre 2007)\nCuriosa marquesina per a refugi de viatgers al baixador de Capçanes (octubre 2004) Viaducte a la sortida de Capçanes direcció Els Guiamets (octubre 2004) Tren especial circulant de Móra la Nova a Reus amb la 269-088 al capdavant (octubre 2004) Cua del mateix tren especial anant cap a la capital del Baix Camp (octubre 2004)


Oberta la convocatòria d'ajudes de protecció sociosanitària de MUFACE per a 2020\nLes sol·licituds es podran presentar fins al 31 de desembre de l'any en curs.\nA mitjan juliol, el Boletín Oficial del Estado publicava la Resolució de 7 de juliol de 2020 de la Mutualitat General de Funcionaris Civils de l'Estat per la qual es convoca la concessió d'ajudes sociosanitàries de MUFACE per a enguany que, com a novetat, incorpora modificacions tant en el procediment de sol·licitud com en el de concessió d'algunes d'elles, a fi de facilitar les seves gestions als mutualistes.\nEn concret, s'han revisat dos dels programes més utilitzats: el referit a facilitar l'autonomia personal, en la modalitat de “Manteniment i potenciació de la capacitat residual”, i el programa per a compra de productes alimentosos especials per a pacients celíacs, ja que es tracta d'ajudes la necessitat de les quals es prolonga en el temps.\nAixí, el canvi en aquests dos programes es refereix a l'anomenada “Sol·licitud de continuïtat” de les ajudes concedides en 2019, a la qual podran accedir aquells mutualistes que continuïn reunint els mateixos requisits i mantinguin les circumstàncies per les quals van rebre aquesta prestació l'any passat.\nEls Serveis Provincials, actuant d'ofici, i una vegada verificats les dades del mutualista, enviaran a la persona interessada el corresponent imprès perquè el remeti a la seva oficina, una vegada signat, per correu postal o bé confirmant la sol·licitud a través de la seu electrònica de la Mutualitat. Amb aquesta mesura, es preveuen evitar els desplaçaments a les seves oficines.\nEn la resta de les ajudes, així com les de nova adjudicació dels referits programes, les sol·licituds podran presentar-se en els corresponents serveis provincials sol·licitant cita prèvia, per correu postal o a través del registre Electrònic Comú (REC), en aquest cas amb certificat digital o DNI electrònic.\nCom a línia general de la convocatòria, MUFACE continua mantenint vigents set programes d'ajudes de protecció sociosanitària, que atenen malalts oncològics, celíacs, psiquiàtrics, persones drogodependents, o bé faciliten mitjans econòmics per a millorar estades temporals en residències assistides, per prolongació d'efectes per a persones en situació de dependència, així com el ja citat d'ajudes per a facilitar l'autonomia personal.\nLa consignació pressupostària per a 2020 és de 7.987.000 euros, la mateixa que en 2019. L'any passat, 5.976 mutualistes es van beneficiar d'aquesta mena d'ajudes, on les més sol·licitades van ser les dirigides a celíacs, a malalts oncològics i les de manteniment i potenciació de la capacitat residual.\nMUFACE ha retardat la convocatòria de les ajudes a causa de l'estat d'alarma, i les sol·licituds, en tots els casos, podran presentar-se fins al 31 de desembre de 2020.


Rodri Seguretat | Protegim el mono de carreres d’Ayrton senna amb un generador de boira\nPosted at 09:32h in Notícies\tby\tAdmin\nLa nostra experiència en seguretat i els productes més innovadors fan que puguem protegir objectes tant especials com el mono d’Ayrton Senna, amb el qual el pilot brasiler va aconseguir la seva primera victòria. És una peça única al món. Fins i tot la Fundació Ayrton Senna, que va fer una recopilació de tot el material del corredor, té un llibre en el qual dedica un espai a aquest vestit.\nEn el mateix espai també es poden veure altres indumentàries de Schumacher, Fernando Alonso o dels més joves, com Max Verstappen.\nL’empresa MLG Pictures amb el seu prestigiós fotògraf de F1 al capdavant ens han confiat la seva seguretat. Per això, hem instal·lat un sistema de generació de boira Protec, que en pocs segons pot deixar i mantenir tot l’espai amb una visió totalment nul·la, alhora que té cura dels objectes més valuosos de manera que queden intactes, ja que no deixa residu i es totalment innocu.


Una enquesta per conèixer la visió andorrana sobre el recurs hídric i el canvi climàtic\nL'Observatori de la Sostenibilitat d'Andorra també vol saber quines estratègies d'adaptació s'haurien de prioritzar segons la població\n2 min. Andorra la Vella 24/10/2020 11:06\n651x366 Parc natural de la vall de Sorteny. / CENMA Parc natural de la vall de Sorteny. / CENMA\nL'Observatori de la Sostenibilitat d'Andorra ha llençat una enquesta per saber el nivell de coneixement de la societat andorrana sobre els recursos hídrics i sobre el canvi climàtic. Oriol Travesset, investigador de l'observatori, ha matisat que l'enquesta està dividida en dues parts, i a banda de saber el pensament de la població del Principat, també es pregunta quines mesures o estratègies d'adaptació s'haurien de prioritzar. "Primer preguntem si estan d'acord o no amb algunes mesures específiques i després demanem que se'ns prioritzin les estratègies d'adaptació", ha indicat Travesset. Un dels objectius és "tenir la visió de la ciutadania" i saber la seva opinió.\nCom a exemple, Travesset ha explicat que proposen algunes mesures controvertides com limitar el creixement turístic, ja que probablement seria una proposta que podria tenir uns beneficis a nivell de recursos hídrics però hi hauria part de la població que no l'acceptaria.\nL'enquesta s'emmarca dins un programa europeu i en el marc del projecte 'Piragua', que se centra a estudiar l'efecte del canvi climàtic sobre els recursos hídrics dels Pirineus. "Treballem conjuntament amb socis francesos i espanyols", ha comentat Travesset, afegint que hi ha una sèrie d'actuacions a nivell dels Pirineus. De fet, ha declarat que "s'estudien les tendències que hi ha hagut als cabals dels rius des dels anys 50 per poder observar alguna disminució del recurs hídric". El projecte també ha de permetre estudiar què pot passar amb el canvi climàtic en el futur, ha dit.\nD'altra banda, dins el projecte també hi ha activitats específiques d'Andorra i des de l'observatori estan treballant per disposar d'un model hidrològic que ha de permetre veure què pot passar a nivell de recursos hídrics a Andorra i analitzar estratègies i l'impacte que podrien tenir. Travesset ha especificat que dins d'aquestes mesures "parlem d'estratègies d'adaptació al canvi climàtic". En aquest sentit, des de l'observatori tenen identificades una sèrie d'estratègies i podran valorar quin efecte i beneficis té l'ús de cada una. A més, a partir de l'enquesta, la qual va dirigida a tota la població andorrana i està disponible a http://bit.ly/piragua_andorra fins al 22 de novembre, també se sabrà l'acceptació que tindria cada mesura entre la ciutadania.


Noticias – Pàgina 4\nLEO, MILLOR JUGADOR DEL PARTIT EN LA VICTÒRIA DAVANT URUGUAI\n19 juny, 2021 Por Andrés\nLeo Messi va ser declarat el millor jugador del partit davant Uruguai gràcies a la seva assistència de gol, que va permetre la victòria de la selecció d'Argentina pel resultat final d'1-0. El capità es va inventar una jugada des de la banda, i la seva assistència va acabar en gol. D'aquesta manera, l'Albiceleste suma 4 punts i lidera el grup A de la Copa Amèrica.\nURUGUAI, SEGON RIVAL D’ARGENTINA A LA COPA AMÈRICA\n18 juny, 2021 Por Andrés\nLeo Messi afronta el segon partit de la Copa Amèrica, enfrontant-se a Uruguai a l'estadi Nacional de Brasília. Al debut en la competició, el capità de la selecció d'Argentina va marcar un gol.\nLEO, MÀXIM GOLEJADOR D’ARGENTINA EN COMPETICIONS OFICIALS\n16 juny, 2021 Por Andrés\nAmb el seu gol davant Xile al debut de la Copa Amèrica, Leo Messi va aconseguir un nou rècord en la seva carrera: ja suma 39 gols, que el fan ser el màxim golejador de la selecció d'Argentina en competicions oficials.\nLEO, EL JUGADOR QUE HA DISPUTAT MÉS EDICIONS DE LA COPA AMÈRICA\n15 juny, 2021 Por Andrés\nLeo Messi s'ha convertit en un dels jugadors que més edicions ha disputat de la Copa Amèrica. Amb la actual, ja són sis: 2007, 2011, 2015, 2016, 2019 i 2021. I fins avui, ha anotat 10 gols en tot aquest temps al campionat.\nGOL DE LEO A L’EMPAT DAVANT XILE\nLeo Messi va marcar el primer gol de la selecció d'Argentina en la present edició de la Copa Amèrica. El capità de l'Albiceleste va obrir el marcador a l'empat davant Xile (1-1).\nLEO INICIA LA COPA AMÈRICA\n13 juny, 2021 Por Andrés\nLeo Messi inicia aquest dilluns la Copa Amèrica amb la selecció d'Argentina. El capità de l'Albiceleste estarà al front de l'equip a l'estrena a la competició davant Xile.


Denuncien dos caçadors per introduir\nDenuncien dos caçadors per introduir conills sense permís en un vedat de Torà\nConills que van ser decomissats pels Agents Rurals.\nEls Agents Rurals han denunciat dos caçadors per haver repoblat conills sense autorització dins d’una àrea privada de caça al terme municipal de Torà. Els caçadors expedientats no tenien permís i no van poder acreditar la procedència dels exemplars ni disposaven de cap guia de transport amb la finalitat de comprovar el seu correcte estat sanitari. Els denunciats havien alliberat els animals en unes instal·lacions a mode de sistema d’aclimatació temporal per facilitar-los l’adaptació al terreny.\nEls caçadors han comès una infracció ja que la repoblació sense permís està prohibida. A més a més, a les comarques de Lleida els danys provocats pels conills en cultius ha comportat que en alguns municipis del Segrià s’hagi declarat l’emergència cinegètica per fer-los front i s’apliquen mesures com per exemple batudes per reduir-ne la població.\nD’altra banda, en aquest mateix vedat de Torà ja s’havia denunciat anteriorment per irregularitats en la gestió cinegètica per ús d’arts prohibits de caça. Els Agents Rurals incrementen les actuacions en àrees de caça en les quals s’ha detectat indicis o evidències d’una gestió incorrecta.


Prop d’un centenar de vespes van participar diumenge en la trobada Vespanedes 2016 | RTVVilafranca\nProp d’un centenar de vespes van participar diumenge en la trobada Vespanedes 2016\nDiumenge al matí, al voltant de les 9, la plaça de Santa Maria de Vilafranca es va anar omplit de vespes. Els participants van fer una ruta de prop de 60 quilòmetres per la comarca.\nConvocats per “Amics de la vespa de Vilafranca”, els seguidors d’aquest mític escúter italià que és tota una icona per a moltes persones, van anar arribant a aquest espai.\nEn aquesta ocasió, i malgrat el temps que feia de bon matí i el que s’anunciava per la resta del dia, prop d’un centenar de vehicles van participar en la sortida. Xavier La Cruz, és un dels membres de l’organització i comentava que la gent sempre té ganes de passar un diumenge diferent.\nEn aquesta sortida, els participants van fer un recorregut d’uns 60 quilòmetres per carreteres del Penedès, abans d’acabar dinant a Santa Margarida i els Monjos. La Cruz explica que els membres d’Amics de la Vespa de Vilafranca fan sortides de manera habitual, tot i que sovint no són tant públiques com la trobada Vespanades. Però que sempre trobem una bona excusa per gaudir i compartir la seva passió per les vespes.\nAl voltant de les 10 del matí els participants van engegar motors, i van emprendre el camí que els portaria a visitar diferents municipis de la comarca, esmorzant per exemple a La Granada i fent un tast de cervesa a Sant Sadurní, abans d’acabar als Monjos per dinar.\nClub Amics de la Vespa de Vilafranca, moto, trobada, vespa, Vilafranca, Xavier La Cruz


Espinaler participa a la fira gastronòmica Mercat de Mercats - Espinaler\nDel 23 al 25 d’octubre, Espinaler ha estat present a la 6a edició del Mercat de Mercats, que s’ha celebrat a l’avinguda de la Catedral de Barcelona. La cita gastronòmica, coneguda com “la gran festa del producte i la gastronomia de Barcelona”, ha aplegat a productors alimentaris i vitivinícoles catalans, restauradors i paradistes de mercats barcelonins.\nA l’estand d’Espinaler s’hi ha pogut trobar una selecció de les referències gurmet de marca pròpia, d’entre les 300 de conserves de peix i marisc, vermut, salsa Espinaler i patates xip; així com mostres de lots de Nadal…Una oportunitat perfecte per viure l’Experiència Espinaler!\nMercat de Mercats ha registrat prop de 265.000 visitants i 65.000 tiquets de degustació venuts al llarg dels tres dies d’activitat en la seva sisena edició. Aquest 2015 han participat 23 parades de mercats, que representen la xarxa de mercats barcelonins; 20 productors de proximitat, 10 cellers de vins i caves d’arreu de Catalunya i 14 bars i restaurants. Durant el cap de setmana s’han celebrat 45 activitats de cuina, entre “Showcookings”, ponències i degustacions, que han aplegat més de 5.000 persones.\nCatalunya, Catedral de Barcelona, comerç de proximitat, foodie, gastronomia, gurmet, Mercat de Mercats, mercats, productors catalans


Oficina Jove de la Selva | Joves referents, joves trans\nJoves referents, joves trans\nPosted at 10:34h in Actualitat, General, Salut\tby\tjoventut 0 Comments\nL’Alan Trillo és un jove trans d’Hostalric i en aquest vídeo ens explica la seva experiència personal, d’una manera molt honesta i propera, i ens exposa alguns dels conceptes claus que ens ajuden a posar llum i trencar estereotips.\nQuè és una persona CIS i una persona trans? Què entenem per identitat de gènere, orientació sexual i sexe? Des de l’Oficina Jove pensem en la necessitat de sensibilitzar sobre aquesta temàtica i anar caminant cap a una societat respectuosa amb plena igualtat.\nidentitat de gènere, LGTBI, orientació sexual, persones CIS, referents joves, sexe, trans